
[bookmark: _GoBack]	Vă înaintăm, alăturat, raportul comun asupra proiectului de Lege privind aprobarea Ordonanței de urgență a Guvernului nr. 38/2021 pentru aprobarea unor măsuri în domeniul garantării creanțelor salariale transmis Comisiei pentru buget, finanțe și bănci și Comisiei pentru muncă și protecție socială, spre dezbatere pe fond, cu adresa nr. PLx 256/2021 din 9 iunie 2021. 
În raport cu obiectul și conținutul său, proiectul de Lege face parte din categoria legilor ordinare.

RAPORT COMUN
asupra proiectului de Lege privind aprobarea Ordonanței de urgență a Guvernului nr. 38/2021 pentru aprobarea unor măsuri în domeniul garantării creanțelor salariale 


În conformitate cu prevederile art. 95 și art. 117 alin.(3)  din Regulamentul Camerei Deputaților, republicat, Comisia pentru buget, finanțe și bănci și Comisia pentru muncă și protecție socială au fost sesizate, spre dezbatere în fond, în procedură de urgență, cu proiectul de Lege privind aprobarea Ordonanței de urgență a Guvernului nr. 38/2021 pentru aprobarea unor măsuri în domeniul garantării creanțelor salariale, transmisă cu adresa nr. PLx 256/2021 din 9 iunie 2021. 
Conform prevederilor art. 75 din Constituţia României, republicată şi ale art. 92 alin. (9) din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată, a adoptat proiectul de Lege în ședința din 7 iunie 2021.
La dezbaterea proiectului de Lege s-au avut în vedere avizele favorabile ale Consiliului Legislativ, Comisiei pentru drepturile omului, culte și problemele minorităților naționale și Comisiei pentru egalitatea de șanse pentru femei și bărbați   

Proiectul de lege are ca obiect de reglementare aprobarea Ordonanței de urgență a Guvernului nr. 38/2021 prin care se instituie o derogare de la prevederile art.30 alin.(2) din Legea nr.500/2002 privind finanțele publice și de la prevederile art.5 din Legea nr.200/2006 privind constituirea și utilizarea Fondului de garantare pentru plata creanțelor bugetare, în sensul ca, în anul 2021, din Fondul de rezervă bugetară la dispoziția Guvernului să se poată aloca, pe bază de hotărâri ale Guvernului, sume pentru transferuri din bugetul de stat, prin bugetul Ministerului Muncii și Protecției Sociale, către Fondul de garantare pentru plata creanțelor salariale.

Potrivit prevederilor art. 62 şi art. 64 din Regulamentul Camerei Deputaților, republicat, examinarea proiectului de Lege în cele două comisii a avut loc în ședințe separate.
Membrii Comisiei pentru muncă și protecție socială au dezbătut proiectul de lege în ședința din 6 iulie  2021 și au hotărât, cu unanimitate de voturi, adoptarea  proiectului de lege în forma adoptată de Senat.  La lucrările Comisiei și-au înregistrat prezența 20 de deputați, din totalul de 21 de membri ai comisiei.              
Membrii Comisiei pentru buget, finanțe și bănci au examinat proiectul de Lege menționat mai sus, în ședințele cu prezență fizică și online din 8 și 15 septembrie 2021.  La lucrările Comisiei  și-au înregistrat prezența deputații, membrii ai acesteia, conform listei de prezență.	
La dezbateri a participat, în conformitate cu prevederile art. 56 din Regulamentul Camerei Deputaților, republicat, domnul Cătălin Boboc – Secretar de Stat în cadrul Ministerului Muncii și Protecției Sociale. 
În urma dezbaterilor, membrii celor două Comisii prezenți la lucrări au hotărât, cu majoritate de voturi, să propună plenului Camerei Deputaților adoptarea proiectului de Lege privind aprobarea Ordonanței de urgență a Guvernului nr. 38/2021 pentru aprobarea unor măsuri în domeniul garantării creanțelor salariale, în forma adoptată de Senat. 
În raport de obiectul și conținutul său, proiectul de lege  face parte din categoria legilor ordinare.

